ROMÂNIA                                                                                                                           PROIECT                                     
JUDEŢUL CĂLĂRAŞI                                                                                Nr. 9970 din 15.06.2026
CONSILIUL JUDEŢEAN CĂLĂRAŞI
HOTĂRÂRE
privind trecerea unui spațiu dintr-un imobil, 
proprietate publică a Județului Călărași, din administrarea Centrului Județean
 de Cultură și Creație Călărași în administrarea Direcției Generale
 de Asistență Socială și Protecția Copilului Călărași

        Consiliul Judeţean Călăraşi, întrunit în şedinţa extraordinară din 16.06.2026,


        Având în vedere: 

         - referatul de aprobare al Preşedintelui Consiliului Judeţean Călăraşi, înregistrat sub nr. 9971 din 15.06.2026;
            - nota de fundamentare a Direcției Generale de Asistență Socială și Protecția Copilului Călărași nr. 44184 din 15.06.2026 înaintată prrin adresa nr. 44185 din 15.06.2026 înregistrată la Consiliul Județean Călărași sub nr. 9967 din 15.06.2026; 

            - prevederile art. 866 - 869 din Codul Civil, adoptat prin Legea nr. 287/2009, republicat, cu modificările şi completările ulterioare;


          - prevederile art. 136 alin. (2) și (4) din Constituția României, republicată;

            - prevederile art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), 298, 299, 300 și art. 301 din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare;


        În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,
HOTĂRĂŞTE:

         Art. 1. – Se aprobă trecerea unui spațiu din imobilul înscris în Cartea funciară nr. 34226-C1-U3 UAT Călărași situat la demisolul sediului Centrului Județean de Cultură și Creație ”Barbu Știrbei”, spațiu în suprafață totală de 55,3 m.p., având nr. de inventar 1.6.4.121 și valoare contabilă de 545.412,29 lei, situat în municipiul Călărași, str. 1 Decembrie 1918, nr. 1, din administrarea Centrului Județean de Cultură și Creație Călărași în administrarea Direcției Generale de Asistență Socială și Protecția Copilului Călărași, pentru funcționarea serviciului social de îngrijire la domiciliu pentru persoane vârstnice, pe o perioadă de 20 ani.
            Art. 2. – Direcția Economică, Centrul Județean de Cultură și Creație Călărași și Direcția Generală de Asistență Socială și Protecția Copilului Călărași vor duce la îndeplinire prevederile prezentei hotărâri. 

            Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Economice, Centrului Județean de Cultură și Creație Călărași, Direcției Generale de Asistență Socială și Protecția Copilului Călărași și Compartimentului Patrimoniu.
 PREŞEDINTE,
 ec. Vasile ILIUȚĂ 
                                                                           AVIZEAZĂ,

                                                                                     SECRETARUL GENERAL AL JUDEŢULUI,                                                                                      

                                                                                                        Anca-Mirela ȘTEFĂNESCU
Nr.  


Adoptată la Călăraşi,

Astăzi      .06.2026,

Redactată de consilier, 
ec. Cristina DUMITRACHE, în 6 exemplare.
CONSILIUL JUDEŢEAN CĂLĂRAŞI

PREŞEDINTE

Nr. 9971 din 15.06.2026
REFERAT DE APROBARE
privind trecerea unui spațiu dintr-un imobil, proprietate publică a Județului Călărași, 
din administrarea Centrului Județean de Cultură și Creație Călărași în administrarea Direcției Generale de Asistență Socială și Protecția Copilului Călărași
Direcția Generală de Asistență Socială și Protecția Copilului (DGASPC) Călărași, în parteneriat cu Consiliul Județean Călărași, derulează proiectul „Servicii sociale moderne pentru seniorii județului Călărași” Cod SMIS 314266, o inițiativă menită să ofere condiții de trai mai bune și sprijin personalizat vârstnicilor aflați în situații vulnerabile. 
Proiectul are ca obiectiv crearea unui sistem integrat de servicii sociale care să sprijine vârstnicii din județul Călărași, oferindu-le un mediu sigur, condiții de trai decente și îngrijire personalizată.
Astfel, prin proiect se propune construirea unui imobil modern cu 16 garsoniere, destinat unui număr de 32 de persoane, și înființarea unui serviciu social de îngrijire la domiciliu pentru cel puțin 32 de vârstnici vulnerabili care se confruntă cu probleme locative.
Pregatirea dosarului în vederea solicitării licenței de funcționare necesită crearea tuturor condițiilor pentru îndeplinirea criteriilor de funcționare, astfel încât serviciile să fie furnizate cu respectarea prevederilor impuse de legislația în domeniul asistenței sociale, în vigoare.

În această etapă, Direcția Generală de Asistență Socială și Protecția Copilului Călărași va întocmi documentația necesară licențierii Serviciului de ingrijire la domiciliu pentru persoane varstnice, în vederea asigurării funcționării acestuia cu respectarea standardelor minime de calitate aplicabile și va prezenta avize și autorizații specifice pentru spațiul destinat serviciului restectiv, în conformitate cu prevederile Legii nr. 197/2012 privind asigurarea calității în domeniul serviciilor sociale, cu modificările și completările ulterioare.

Spațiul pe care l-am identificat și care îndeplinește condițiile necesare licențierii serviciului, menționate anterior, se află în cadrul sediului Centrului Județean de Cultură și Creație Călărași.

Urgența prezentului proiect de hotărâre este reprezentată de faptul că termenul limită de licențiere a serviciului social înființat prin proiect, este până la data de 31.07.2026.

Având în vedere importanța funcționării serviciului social de îngrijire la domiciliu pentru persoane vârstnice și faptul că spețiul identificat permite desfășurarea activități serviciului în condiții optime, se impune aprobarea dării în administrare către Direcția Generală de Asistență Socială și Protecția Copilului Călărași, pentru funcționarea serviciului social de îngrijire la domiciliu pentru persoane vârstnice, pe o perioadă de 20 ani, a spațiului cu suprafață de 55,3 m.p..
În calitate de iniţiator al proiectului de hotărâre, în temeiul prevederilor art. 182 alin. (2) din Ordonanța de urgență a Guvernului nr. 57/2019 privind Codul administrativ, precum și ale art. 36 alin. (1) și alin. (8) lit. a) din Regulamentul de Organizare şi Funcţionare al Consiliului Judeţean Călăraşi, supun prezentul proiect dezbaterii şi votului consilierilor judeţeni.
PREŞEDINTE,

ec. Vasile ILIUȚĂ
Redactată de consilier, 

ec. Cristina DUMITRACHE
CONSILIUL JUDEŢEAN CĂLĂRAŞI                                                                                            AVIZAT,

DIRECȚIA ECONOMICĂ                                                                                                      VICEPREȘEDINTE,
Nr. 9972 din 15.06.2026                                                                                                         Laurențiu Dan IONESCU
RAPORT
la proiectul de hotărâre privind privind trecerea unui spațiu dintr-un imobil, proprietate publică 

a Județului Călărași, din administrarea Centrului Județean de Cultură și Creație Călărași în administrarea Direcției Generale de Asistență Socială și Protecția Copilului Călărași
 Direcţiei Economice şi i-a fost transmis, în conformitate cu prevederile art. 182 alin. (4) raportate la prevederile art. 136 alin. (8) lit. b) din Ordonanţa de urgenţă a Guvernului nr. 57/2019 privind Codul administrativ, precum şi ale art. 36 alin. (3) lit. a) şi b) din Regulamentul de Organizare şi Funcţionare a Consiliului Judeţean Călăraşi, proiectul de hotărâre privind trecerea unui spațiu dintr-un imobil, proprietate publică a Județului Călărași, din administrarea Centrului Județean de Cultură și Creație Călărași în administrarea Direcției Generale de Asistență Socială și Protecția Copilului Călărași. 

Direcția Generală de Asistență Socială și Protecția Copilului Călărași implementează, în parteneriat cu Consiliul Județean Călărași, proiectul „Servicii sociale moderne pentru seniorii județului Călărași”, Cod SMIS 314266, finanțat prin Programul Incluziune și Demnitate Socială.

Obiectivul principal al proiectului îl constituie dezvoltarea unui sistem integrat de servicii sociale destinat persoanelor vârstnice aflate în situații de vulnerabilitate, prin asigurarea unor condiții de trai decente și a unor servicii de îngrijire adaptate nevoilor acestora.

În cadrul proiectului este prevăzută înființarea și operaționalizarea unui Serviciu de îngrijire la domiciliu pentru persoane vârstnice, destinat unui număr de minimum 32 de beneficiari vulnerabili din județul Călărași. 
Pentru funcționarea acestui serviciu este necesară obținerea licenței de funcționare, în conformitate cu prevederile Legii nr. 197/2012 privind asigurarea calității în domeniul serviciilor sociale, cu modificările și completările ulterioare, precum și cu standardele minime de calitate aplicabile.

În vederea licențierii serviciului social, este necesară asigurarea unui spațiu adecvat desfășurării activităților specifice, care să îndeplinească cerințele legale privind organizarea și funcționarea serviciilor sociale. 

Astfel, în urma analizelor efectuate, a fost identificat un spațiu cu suprafața de 55,3 mp, situat la demisolul sediului Centrului Județean de Cultură și Creație Călărași, care întrunește condițiile necesare pentru desfășurarea activității serviciului și pentru obținerea licenței de funcționare.

Având în vedere necesitatea asigurării cadrului administrativ și logistic pentru implementarea proiectului și funcționarea în condiții optime a Serviciului de îngrijire la domiciliu pentru persoane vârstnice, precum și importanța dezvoltării serviciilor sociale destinate persoanelor vârstnice din județul Călărași, inițiatorul prezentului proiect de hotărâre propune darea în administrare către Direcția Generală de Asistență Socială și Protecția Copilului Călărași, pe o perioadă de 20 de ani, a spațiului în suprafață de 55,3 mp situat la demisolul sediului Centrului Județean de Cultură și Creație Călărași.

Măsura propusă va contribui la îndeplinirea obiectivelor proiectului „Servicii sociale moderne pentru seniorii județului Călărași”, la respectarea cerințelor legale privind licențierea serviciului social și la creșterea accesului persoanelor vârstnice vulnerabile la servicii sociale de calitate.

Măsura propusă are ca temei legal prevederile art. 866, 867, 868 şi 869 din Codul Civil, adoptat prin Legea nr. 287/2009, republicat, cu modificările şi completările ulterioare, ale art. 136 alin. (2) și (4) din Constituția României, republicată, precum și ale art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), 298, 299, 300 și art. 301 din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare. 

În conformitate cu prevederile legale precizate, supunem prezentul raport analizei Consiliului Judeţean Călăraşi.

ADMINISTRATOR PUBLIC,                                      COMPARTIMENT JURIDIC,                                                                                 ec. Paraschiva MUREȘANU


                                                      Pleşea Robert
CONSILIUL JUDEŢEAN CĂLĂRAŞI

Comisia de Studii, Prognoze Economico - Sociale, Buget – Finanţe
 şi Administrarea Domeniului Public şi Privat al Judeţului
AVIZ
la proiectul de hotărâre privind trecerea unui spațiu dintr-un imobil, proprietate publică 

a Județului Călărași, din administrarea Centrului Județean de Cultură și Creație Călărași
 în administrarea Direcției Generale de Asistență Socială și Protecția Copilului Călărași

    Comisiei de studii, prognoze economice-sociale, buget-finanţe şi administrarea domeniului public şi privat al judeţului i-a fost înaintat în conformitate cu prevederile art. 182 alin. (4) raportate la art. 125 din Ordonanţa de urgenţă a Guvernului nr. 57/2019 privind Codul administrativ, precum şi ale art. 16 alin. (1) lit. a), b), art. 22 pct. 1. lit. a) par. 11, art. 23, art. 36 alin. (3) lit. b), alin. (6) şi alin. (8) lit. c) din Regulamentul de Organizare şi Funcţionare al Consiliului Judeţean Călăraşi, i-a fost înaintat proiectul de hotărâre iniţiat de Preşedintele Consiliului Judeţean Călăraşi, privind trecerea unui spațiu dintr-un imobil, proprietate publică a Județului Călărași, din administrarea Centrului Județean de Cultură și Creație Călărași în administrarea Direcției Generale de Asistență Socială și Protecția Copilului Călărași

       În şedinţa din data de    .06.2026, am luat în dezbatere proiectul de hotărâre, referatul de aprobare al iniţiatorului şi raportul de specialitate transmis spre analizare. potrivit dispoziţiilor art. 16 alin. (1) lit. a), b), art. 22 pct. 1. lit. a) par. 7, art. 23, art. 36 alin. (3) lit. b), alin. (6) şi alin. (8) lit. c) din Regulamentul de organizare şi funcţionare al Consiliului Judeţean Călăraşi.

     Din discuţiile care au avut loc s-a desprins concluzia că măsura propusă este necesară şi oportună.

     Cu privire la motivarea în drept a măsurii propuse, arătăm că hotărârea ce urmează a fi adoptată îşi găseşte suportul legal în prevederile prevederile art. 866, 867, 868 şi 869 din Codul Civil, adoptat prin Legea nr. 287/2009, republicat, cu modificările şi completările ulterioare, ale art. 136 alin. (2) și (4) din Constituția României, republicată, precum și ale art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), 298, 299, 300 și art. 301 din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare.

     Votul nominal al Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, asupra proiectului de hotărâre, se prezintă astfel:

                                     1. Gîdea Vasile

                                     2. Stoichici Ovidiu-Constantin



           
          3. Olteanu Dan

                                     4. Tîlpeanu Ilie

                                     5. Niculae Aurel

                                     6. Puşcaşu Ioan

                                     7. Paţurcă Roxana-Natalia

                                     8. Chiriţă Alexandru

                                     9. Ileana Dănuţ
      Observaţie: Nu au fost semnalate cazuri, la consilierii judeţeni prezenţi, de conflict de interese la votarea prezentului proiect de hotărâre.

      Pentru considerentele mai sus expuse, Comisia de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, prezintă aviz favorabil/nefavorabil proiectului de hotărâre transmis cu .......voturi pentru, .......voturi contra şi......abţineri, din totalul de ......consilieri în funcţie care compun comisia şi ….. consilieri prezenţi. 
       Supunem dezbaterii şi votului consilierilor judeţeni prezentul aviz.

    PREŞEDINTE,



                                                          SECRETAR,
